EkBass/fiwiki-20250220-pages-articles huggingface dataset:
Tom Sandell

Tom Johan Ludvig Sandell (5. helmikuuta 1936 Helsinki – 11. maaliskuuta 2024 Helsinki)Kuolinilmoitus, Författaren Tom Johan Ludvig Sandell, Hufvudstadsbladet, 2024, No 82, sivu 34, julkaistu 24.3.2024 oli suomalainen kriitikko ja kirjailija.Suomen Kirjailijat 1945–1980, Sandell, Tom Johan Ludvig, sivu 614, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Hän kirjoitti ruotsiksi. Sandell tuli ylioppilaaksi Brobergska samskolan -koulusta vuonna 1954. Hän julkaisi ensimmäisen runokokoelmansa Ägg och nejlika vuonna 1957. Hän toimi toimittajana STT:ssä 1957–1960 ja toimitussihteerinä 1961–1963. Vuosina 1959–1980 hän toimi Hufvudstadsbladet- lehden kirjallisuusarvostelijana. Sandellin vanhemmat olivat maalarimestari Nils Johan Sandell ja Lydia Katarina (o.s. Forsman). Puoliso oli Ilse Birgitta (o.s. Litzén) vuodesta 1957. Sandell on haudattu Maunulan uurnalehtoon Helsinkiin. == Teoksia == * Ägg och nejlika. Söderström, Helsingfors 1957 * Lågor under vattnet. Söderström, Helsingfors 1958 * Isristning. Söderström, Helsingfors 1960 * Ljuset i rummet. Söderström, Helsingfors 1964 * Ur clownens garderob. Söderström, Helsingfors 196 * N.N.. Söderström & Co, Helsingfors 1967 * Dikter. Söderström & Co, Helsingfors 1969 * Just det, dvs livet. Söderström & Co, Helsingfors 1970 * Obeväpnad till tänderna. Söderström & Co, Helsingfors 1971 * Du. Söderström, Helsingfors 1973 * Dikter för medelålders. Söderström, Helsingfors 1976 * Skuggboxaren : roman. Söderström, Helsingfors 1979 * Pavlovs hundar. Söderström, Helsingfors 1983 * Trädet : roman. Söderström, Helsingfors 1988 * En varg måste dö i sitt eget skinn : dikter. Söderström, Helsingfors 1992 * Civilia : ett brev till läsaren. Söderström, Helsingfors 1997 * Världen vill bli vad världen är. Söderström, Helsingfors 2001 * By-pass : roman. Opus Liberum, Helsingfors 2008 == Palkinnot == * Valtion kirjallisuuspalkinto 1975, 1984 == Lähteet == * * Uppslagsverket Finland : Tom Sandell * Möt finlandssvenska författare : Tom Sandell === Viitteet === Luokka:Suomenruotsalaiset kirjailijat Luokka:Vuonna 1936 syntyneet Luokka:Vuonna 2024 kuolleet
Esko Jaatinen

Esko Sakari Jaatinen (s. 22. maaliskuuta 1936 Sortavalan maalaiskunta) on suomalainen pappi ja kirjailija. Hän on käyttänyt myös nimimerkkiä Esko-pappi. Jaatinen pääsi ylioppilaaksi Ylivieskan yhteiskoulusta 1955. Hän valmistui Helsingin yliopistosta teologian kandidaatiksi 1961 ja hänet vihittiin papiksi samana vuonna. Jaatinen suoritti pastoraalitutkinnon 1964. Jaatinen toimi Iin vt. kirkkoherrana 1961-1963, Lumijoen kirkkoherrana 1963–1968, Ylivieskan kappalaisena 1968–1980 ja Herättäjä-Yhdistyksen lähetyssihteerinä 1980–1994. Jaatinen on toiminut myös YK-pappina Kyproksella 1976–1977 sekä matkailijoiden tunturipappina Ylläksellä. Kuvanveistäjä Toivo Jaatinen (1926–2017) oli Esko Jaatisen veli. == Teoksia == * Faustinen sielunmessu. Kustannus Rantakainuu, Ylivieska 1972 * Ylivieskan seurakunnan historiaa ja nykypäivää ; teksti Esko Jaatinen ja Tuomo Vähäkangas ; kuvat Veikko Lesell. Ylivieskan seurakunta, Ylivieska 1985 * Seppä Jumalan armosta. Herättäjä-yhdistys, Lapua 1991 * Ahjo ja alasin : tarinoita seppä Jaakko Högmanista. Carelinan retket, Ylivieska 2013 * Aikamatkalla : Ylivieskan seudun taideyhdistyksen 50-vuotisjuhla- antologia ; tämän kirjan on koostanut YSTY:n 2013 kirjallinen jaosto Esko Jaatinen ym. Ylivieska 2013 == Toimitustöitä == * Leipää vetten ylitse ; toim. Esko Jaatinen. Herättäjä-yhdistys, Lapua 1982 == Lähteet == * * Kirjasampo.fi : Esko Jaatinen * Kuukkeli : Tunturipapilla riittää tekemistä Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Vuonna 1936 syntyneet Luokka:Elävät henkilöt
Singles

Singles voi tarkoittaa: == Musiikissa == * Single, albumia lyhyempi äänite, jossa on yleensä yksi (tai harvoin kaksi) A-raitaa ja yksi tai useampi B-raita. * Singles (Alison Moyetin albumi) * Singles (Corey Hartin albumi) * Singles (Deacon Bluen albumi) * Singles (Despina Vandin albumi) * Singles (Fishbonen albumi) * Singles (Future Islandsin albumi) * Singles (Jimmy Eat Worldin albumi) * Singles (Maroon 5:n albumi) * Singles (New Orderin albumi) * Singles (Nirvanan albumi) * Singles (Sueden albumi) * Singles (The Long Blondesin albumi) * Singles (The Smithsin albumi) * Singles (Travisin albumi) * Singles (Xysman albumi) * Singles (The UA Years), The Stranglersin albumi * Singles 1–12, The Melvinsin albumi == Muita merkityksiä == * Singles, yhdysvaltalainen romanttinen komedia vuodelta 1992 * Singles, eteläkorealainen romanttinen komedia vuodelta 2003 * Singles: Flirt Up Your Life, videopeli * Singles, kunta Ranskan Puy-de-Dômen departmentissa
Perunsardelli

Perunsardelli (Engraulis ringens) on Tyynessämeressä elävä sillikaloihin kuuluva pienikokoinen, taloudellisesti tärkeä ulappaveden kala. Sen saalismäärät ovat suuremmat kuin minkään muun luonnonvesistä pyydetyn kalalajin. Vuosisaaliit ovat vaihdelleet 4,2 ja 8,3 miljoonan tonnin välillä vuosina 2008–2012.Fish, crustaceans, molluscs, etc: Capture production by principal species in 2012 FAO Fisheries Statistics (accessed 12 Oct 2014) Lähes koko saalis käytetään kalajauhon ja kalaöljyn tuottamiseen. == Levinneisyys == Perunsardelli on kaakkoisen Tyynenmeren rannikon edustalla elävä pelaginen kalalaji, jonka pyynti on keskttynyt Perun ja Chilen vesille. == Lisääntyminen ja elintavat == Perunsardellit voivat elää kolmivuotiaaksi ja saavuttaa 20 sentin pituuden. Sukukypsäksi ne tulevat vuoden vanhoina noin 10-senttisinä. Kalastuskokoisia ne ovat jo puolivuotiaina noin kahdeksan sentin mitassa. Ne syövät kasvi- ja eläinplanktonia, jopa makroeläinplanktonia. Lisääntymisaika on kahdesti vuodessa. == Kalastus == Perunsardellia on luonnehdittu maailmanhistorian voimallisimmin hyödynnetyksi kalalajiksi. Vuosisaaliit kuitenkin vaihtelevat suuresti, ilmeisesti paljolti El Niño -ilmiön ja siihen liittyvän kumpuamisen sääteleminä. Huippusaalis 13,1, miljoonaa tonnia saatiin 1971, jonka jälkeen kanta romahti. Vuonna 1994 saavutettiin jälleen huippu 12,5 miljoonaa tonnia, ja vuosina 2008–2012 saaliit ovat olleet 4,2 ja 8,3 miljoonan tonnin välillä, säännöllisesti enemmän kuin millään muulla maailman kalalla. == Lähteet == == Aiheesta muualla == *Engraulis ringens ITIS *Engraulis ringens (Jenyns, 1842) FAO Fisheries and Aquaculture Department: Species Fact Sheets Luokka:Sillikalat
FS Sagittaire (M650)

Sagittaire (runkonumero M650) on Ranskan laivaston 1996 palvelukseen otettu Éridan-luokan miinantorjunta-alus (), joka korvasi edeltäneen saman nimisen Pakistanille 24. syyskuuta 1992 luovutetun aluksen. == Valmistus == Alus tilattiin DCN:n Lorientin telakalta, missä köli laskettiin 1. helmikuuta 1993. Se laskettiin vesille 14. tammikuuta 1995 ja otettiin palvelukseen 2. huhtikuuta 1996.Marine Militaire - Sagittaire == Palvelus == Alus oli 2014 palveluksessa sijoitettuna Brestiin. == Lähteet == * === Viitteet === == Aiheesta muualla == Luokka:Eridan-luokan miinantorjunta-alukset
Kairon konferenssi (1921)

Kairon konferenssi järjestettiin vuonna 1921 Kairossa. Siirtomaista ja merentakaisista alueista vastannut ministeri (Colonial Secretary) Winston Churchill kutsui Ison-Britannian siviili- ja sotilasjohdon Lähi-idässä Kairossa järjestettyyn konferenssiin, jonka tarkoitus oli yhdenmukaistaa Ison- Britannian politiikkaa Lähi-idässä. Konferenssissa sovittiin muun muassa Irakin muuttamisesta kuningaskunnaksi, jonka kuninkaaksi tulisi Faisal I. Lisäksi Iso-Britannia vahvisti tukensa Hijazin kuningaskunnan kuninkaalle Husain ibn Alille ja samaan aikaan antoi tukensa Ibn Sa’udin vaikutusvallalle sisämaassa. Palestiinan brittiläiseen mandaattiin kuuluvasta Transjordanian alueesta tehtiin kuningaskunta, jonka kuninkaaksi tuli Abdullah I. == Osallistujia == *Winston Churchill *T. E. Lawrence *Hubert Young *Herbert Samuel *Percy Cox *Gertrude Bell *Ja'afar al'Askari *Hugh Trenchard *Geoffrey Salmond *Sasun Hasqail *Geoffrey Francis Archer *Edmund Allenby == Lähteet == Luokka:Konferenssit Luokka:Egyptin tapahtumat Luokka:Kairon historia
FS Céphée (M652)

Céphée (runkonumero M652) on Ranskan laivaston Éridan-luokan miinantorjunta- alus (). Alus on alun perin Belgian merivoimien Fuchsia (runkonumero M919). == Valmistus == Alus tilattiin Ostendesta Béliardin telakalta, missä köli laskettiin 31. lokakuuta 1985. Se laskettiin vesille 21. marraskuuta 1986 nimellä Fuchsia. Belgian laivasto otti aluksen palvelukseen 20. helmikuuta 1988.Marine Militaire - Céphée == Palvelus == Vuonna 1991 alus osallistui Persianlahden miinanraivaukseen. Belgian laivasto poisti aluksen palveluksesta 1993. Se liitettiin Ranskan laivastoon 1997. Alus oli 2014 palveluksessa sijoitettuna Brestiin. == Lähteet == * === Viitteet === Luokka:Eridan-luokan miinantorjunta-alukset
Kairon konferenssi (täsmennyssivu)

Kairon konferenssi voi viitata muun muassa seuraaviin Kairossa järjestettyihin tilaisuuksiin: * Kairon konferenssi (1921), jonka tarkoitus oli yhdenmukaistaa Ison-Britannian politiikkaa Lähi-idässä * Kairon konferenssi, jossa tapasivat Winston Churchill, Franklin Roosevelt ja Tšiang Kai-šek * Kairon toinen konferenssi, jossa tapasivat Winston Churchill, Franklin Roosevelt ja İsmet İnönü.
Pimeyden ydin

Pimeyden ydin () on suomenruotsalaisen kirjailijan Marianne Alopaeuksen romaani vuodelta 1965. Romaanin on suomentanut Elvi Sinervo, ja suomennos ilmestyi 1966, kustantajana Gummerus. Teos sai Kiitos kirjasta -mitalin 1967.Kirjasampo.fi. Viitattu 14.11.2014. Teos herätti huomiota myös Ruotsissa, ja se on käännetty norjaksi.Marianne Alopaeus, Nordisk Kvinnolitteraturhistoria. Viitattu 14.11.2014.Mörkrets kärna, Käännökset, Finlit.fi, viitattu 7.1.2024 Alopaeus on kertonut haastattelussa Tuva Korsströmille teoksen syntymisen taustoista, ettei koskaan päässyt yli järkytyksestä, jonka natsien tuhoamisleirit hänessä aiheuttivat: Pimeyden ytimen taustalla on natsismi. Kun hänen poikansa oli 12-vuotias, hän arveli että tämä on riittävän vanha tietämään niistä ajoista. Pojan kauhistunut reaktio oli, että äiti on erehtynyt: "Eihän niin voi tehdä toisille ihmisille." Niinpä Alopaus kirjoitti kirjan pojalleen.Korsström, Tuva: Från Lexå till Glitterscenen, s. 31. Schildts & Söderströms, 2013. ==Arviot== Teos on Alopeuksen taiteellisen tuotannon huippu, ja aikalaiskritiikissä todettiin, että se on suomenruotsalaisen kirjallisuuden klassikko. Alopaeuksen tuotanto ei kuitenkaan anonyymin kirjoittajan mielestä ole kestänyt aikaa, mutta kirjailija on merkittävä aikakautensa tuntojen ja ajatusten tarkkailijana ja kirjaajana.150 kirjaa, Porin kaupunginkirjasto 150. Viitattu 14.11.2014. Toisaalta vielä vuonna 2005 kriitikko Kimmo Lilja katsoi romaanin kuuluvan nykyklassikkoihin.Samannimiset kirjat enemmänkin sääntö kuin poikkeus. Turun Sanomat, viitattu 14.11.2014. Hilkka Hyrkkö sanoo kirjasta: "Vaikka kirjan päähenkilö elää kirjan alussa viime vuosisadan alkua, on kaikki kirjassa ajankohtaista."Hyrkkö, Hilkka: Nämä viisi kirjaa haluaisin antaa sinulle. Mtv.fi, viitattu 14.11.2014. Timo Vihavainen muistelee, että kun hän luki kirjan 1966, "se tuntui jotenkin falskilta vasemmistosnobbailulta, joka peilasi itseään poroporvarilliseen taustaan ja kehitteli suuria jonninjoutavista aineksista. Toki kirjoittaja oli kuvissa hyvän näköinen – –".Timo Vihavaisen blogi 4.7.2013. Viitattu 14.11.2014. ==Lähteet== Luokka:Vuoden 1965 kirjat Luokka:Suomalaiset romaanit Luokka:Suomenruotsalainen kirjallisuus
Schneider-nopeuskisat

Schneider-nopeuskisat (Coupe d'Aviation Maritime Jacques Schneider, myös Schneider Trophy tai Schneider Prize) oli vuosittain järjestetty vesilentokoneiden ja lentoveneiden nopeuskisa. Palkintoa säilytetään nykyään Lontoossa sijaitsevassa Science Museumissa. Kilpailut nimettiin varakkaan ranskalaisen teollisuusmiehen Jacques Schneiderin mukaan ja järjestettiin ensimmäisen kerran 16. huhtikuuta 1912 Monacossa. Ensimmäisen kilpailun osallistujamaita olivat Belgia, Ranska, Iso-Britannia, Italia, Espanja ja Yhdysvallat. 1920-luvulle tultaessa siitä oli tullut tärkeä ilmailualan tapahtuma, jossa merkittävät teollisuusmaat kuten Iso-Britannia, Yhdysvallat ja Italia kokeilivat maidensa ilmailuteknologiaa. Kilpailu järjestettiin vuosien 1912-1931 välisenä aikana yhteensä 12 kertaa. Ensimmäisen maailmansodan aikana ei kilpailtu. == Lähteet == == Aiheesta muualla == * Luutn. M. Kilpi : Kilpailu Schneider-pokaalista - "maailman suurin urheilutapahtuma", Hakkapeliitta, 07.12.1929, nro 49, s. 9, Kansalliskirjaston digitaaliset aineistot Luokka:Ilmailutapahtumat Luokka:Lentourheilukilpailut
Yksityinen terveydenhoito

Yksityinen terveydenhoito täydentää kunnallisia terveydenhuollon palveluita. Yksityiset palveluntuottajat eli yritykset, itsenäiset ammatinharjoittajat, säätiöt ja järjestöt tuottavat palveluita kunnille, kuntayhtymille tai suoraan asiakkaille. Ne tuottavat perus- ja erikoissairaanhoidon palveluja. Kansaneläkelaitos eli Kela maksaa julkisista varoista yksityisen terveydenhoidon antamasta hoidosta sairaanhoitokorvauksia. Yksityisen terveydenhuollon toiminta on luvanvaraista. Terveydenhuoltopalveluita saavat antaa vain terveydenhuollon ammattihenkilöt. Jos palveluita tuottaa yritys, osuuskunta, säätiö tai yhdistys, tulee sen ennen toiminnan aloittamista anoa lupaa yhden aluehallintoviraston alueella toimivalle yritykselle lupaa aluehallintovirastolta. Kahden tai useamman aluehallintoviraston alueella toimivalle palvelujen tuottajalle lupaa tulee anoa Sosaali- ja terveysalan lupa- ja valvontavirasto Valviralta. Terveydenhuollon luvan edellytyksiä ovat esimerkiksi toiminnan edellyttämän henkilökunnan määrä ja koulutus. Toiminnalle tarkastetut ja hyväksytyt tilat ja laitteet, yrityksen terveydenhuoltopalveluista vastaavan johtajan koulutus ja kokemus sekä toiminnan lääketieteellinen asianmukaisuus ja potilasturvallisuuden huomioiminen. Itsenäisen terveydenhuollon ammatinharjoittajan tulee myös tehdä ilmoitus aluehallintovirastolle. Sote-uudistuksessa mahdollistetaan maakunnan tekemät hankinnat yksityiseltä palveluntuottajalta sopimukseen perustuen, jos näin turvataan yhdenvertaiset palvelut ja hankinta on tarkoituksenmukaisin tapa toimia. Ostopalveluna ei saa hankkia tehtäviä, joihin sisältyy julkisen vallan käyttöä, sosiaalipäivystystä, terveydenhuollon ympärivuorokautista yhteispäivystystä eikä myöskään ensihoitopalveluun kuuluvia järjestämistehtäviä. Maakunnan tulee huolehtia palvelutarpeen arvioinnista ja järjestämisvastuuseen kuuluvista tehtävistä myös ostopalveluiden osalta. Palvelun tuottaja voi kuitenkin tehdä hoidon tarpeen arvioinnin perusterveydenhuollon osalta osana potilaan hoitoa. Uudistuksessa mahdollistetaan maakunnille myös oma sosiaali- ja terveysalan henkilöstön vuokraus itse tuotettaviin palveluihin. ==Suurimmat toimijat== Sote- palvelualan liikevaihdoltaan suurimmat yritykset vuonna 2022: Yritys Toimiala Liikevaihto 1\. Suomen Terveystalo Oy Muu terveyspalvelu 960 222 000 2\. Mehiläinen Oy Lääkäriasemat, yksityislääkärit ja vastaavat erikoislääkäripalvelut 754 581 000 3\. Attendo Oy Ikääntyneiden palveluasuminen 369 908 000 4\. Esperi Care Oy Ikääntyneiden palveluasuminen 147 888 000 5\. Helsingin Diakonissalaitoksen säätiö sr Lasten ja nuorten laitokset ja ammatillinen perhehoito 141 663 267 6\. Mehiläinen Hoivapalvelut Oy Kotipalvelut ikääntyneille ja vammaisille 137 972 000 7\. PlusTerveys Hammaslääkärit Oy Hammaslääkäripalvelut 122 629 000 8\. Kuusiolinna Terveys Oy Lääkäriasemat, yksityislääkärit ja vastaavat erikoislääkäripalvelut 98 869 363 9\. Pilke Päiväkodit Oy Lasten päiväkodit 93 137 000 10\. Validia Oy Vammaisten palveluasuminen 87 264 000 ==Lähteet== Luokka:Terveydenhoito
FS Capricorne (M653)

Capricorne (runkonumero M653) on Ranskan laivaston Éridan-luokan miinantorjunta-alus (). Alus on alun perin Belgian merivoimien Dianthus (runkonumero M918). == Valmistus == Alus tilattiin Ostendesta Béliardin telakalta, missä köli laskettiin 4. huhtikuuta 1985. Se laskettiin vesille 16. huhtikuuta 1986 nimellä Dianthus. Belgian laivasto otti aluksen palvelukseen 18. elokuuta 1987.Marine Militaire - Capricorne == Palvelus == Vuonna 1991 Dianthus osallistui Persianlahden miinanraivaukseen. Belgian laivasto poisti aluksen palveluksesta 1993. Se liitettiin Ranskan laivastoon 1997 ja oli 2014 sijoitettuna Touloniin. == Lähteet == * === Viitteet === Luokka:Eridan-luokan miinantorjunta-alukset
FS Verseau (M651)

Verseau (runkonumero M651) on Ranskan laivaston Éridan-luokan miinantorjunta- alus (). Alus on alun perin Belgian merivoimien Iris (runkonumero M920). == Valmistus == Alus tilattiin Ostendesta Béliardin telakalta, missä köli laskettiin 23. toukokuuta 1986. Se laskettiin vesille 18. kesäkuuta 1987 nimellä Iris. Belgian laivasto otti aluksen palvelukseen 6. lokakuuta 1988.Marine Militaire - Verseau == Palvelus == Vuonna 1991 alus osallistui Persianlahden miinanraivaukseen. Belgian laivasto poisti aluksen palveluksesta 1993. Se liitettiin Ranskan laivastoon 1997. Alus oli sijoitettuna Touloniin ennen palveluksesta poistoaan vuonna 2010. == Lähteet == * === Viitteet === Luokka:Eridan-luokan miinantorjunta-alukset
FS Persée (M649)

Persée (runkonumero M649) oli Ranskan laivaston 1987 palvelukseen otettu Éridan-luokan miinantorjunta-alus (), joka oli palveluksessa vuodesta 1988 vuoteen 2009. == Valmistus == Alus tilattiin DCN:n Lorientin telakalta, missä köli laskettiin 4. syyskuuta 1984. Se laskettiin vesille 19. maaliskuuta 1988 ja otettiin palvelukseen puoli vuotta myöhemmin 4. marraskuuta.Marine Militaire - Persée == Palvelus == Alus poistettiin palveluksesta 8. heinäkuuta 2009. == Lähteet == * === Viitteet === Luokka:Eridan-luokan miinantorjunta- alukset
Borko

Borko on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Bandiagaran kalliorinteellä 93 kilometriä Bandiagarasta pohjoiseen. Kunnassa on 7 000 ja keskuskylässä 3 900 asukasta (vuonna 2009). ==Maantiede== Borkon kunta rajoittuu kaakossa Bandiagaran piirin Diamnatin, etelässä Dogani Bérén ja lounaassa Kendién sekä pohjoisessa Douentzan piirin Dangol-Borén kuntiin. Maisemaa leimaavat eroosion kuluttamat kalliorinteet ja laaksot. Lähinnä piikkipensaista koostuva kasvillisuus on kärsinyt kuivuudesta ja ihmisen toiminnasta. Pysyviä vesistöjä ei ole. Seutu kuuluu Sahelin vyöhykkeeseen.Analyse-diagnostic, s. 26–27. ==Asutus== Kuntaan kuuluu viisi kylää: Borko, Dempari, Méllo, Somé ja Tintam. Keskuskylän jälkeen toiseksi suurin on 1 600 asukkaan Tintam.Analyse-diagnostic, s. 28. Asukkaat ovat etupäässä dogoneja. Heidän lisäkseen kunnassa asuu fulbeja. ==Liikenne, elinkeinot ja palvelut== Kunnan liikenneyhteydet ovat heikot. Tärkeimmät liikennevälineet ovat hevoskärryt ja moottoripyörä.Analyse-diagnostic, s. 30–31. Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat hirssi, durra, riisi, maissi, teehibiskus, seesami, maapapu, maapähkinä, okra ja vihannekset. Lisäksi kasvatetaan hedelmäpuita. Kotieläimiä ovat naudat, lampaat, vuohet, aasit ja siipikarja. Borkossa pidetään dogonikalenterin mukaan joka viides päivä huomattavat markkinatAnalyse-diagnostic, s. 36–39.. Kunnassa toimivat Borkon ja Tintamin alakoulut, Somén koulutus- ja kehittämiskeskus (CED) sekä Borkon terveyskeskus. Vesihuolto käsittää kaivoja ja porakaivoja. Borkossa on muutama pieni kauppa ja kolme viljavarastoa.Analyse-diagnostic, s. 55–57. ==Matkailu== Borko ja Tintam ovat Dogonimaan pohjoisimmat matkailukohteet. Borko sijaitsee lähteiden kastelemassa vehreässä laaksossa, jossa viljellään valkosipulia, sipulia, mangoa, papaijaa ja banaania. Kylän nähtävyyksiä ovat pyhien krokotiilien asuttama lampi ja songhaivaltakunnan hallitsijalle Askia Mohamedille omistettu moskeija. Kylissä on majoitus- ja muita matkailupalveluja.Analyse-diagnostic, s. 31. ==Lähteet== * ===Viitteet=== Luokka:Bandiagaran piiri Luokka:Malin kunnat
Lowol Guéou

Lowol Guéou on maalaiskunta Moptin alueen Bandiagaran piirissä Malissa. Sen keskuskylä Kargué sijaitsee Dogonin ylängön vuoristoisella luoteisreunalla 55 kilometriä Bandiagarasta luoteeseen. Kunnassa on 9 000 ja keskuskylässä 600 asukasta (vuonna 2009). ==Maantiede== Lowol Guéoun kunnan pinta-ala on 180 neliökilometriä. Se rajoittuu idässä Bandiagaran piirin Kendién, etelässä Pignari Banan, lännessä Moptin piirin Kounarin ja Konnan sekä pohjoisessa Douentzan piirin Dangol-Borén kuntiin. Maisemaa leimaavat kalliorinteet ja laaksot. Kasvillisuus on kuivuudesta kärsivää pensas- ja metsäsavannia. Biman kylän lähellä sijaitsee Waldè-Kelkan metsäalue.Analyse-diagnostic, s. 24. Kunnan läpi virtaa vadin kaltainen joki Yamé,Analyse-diagnostic, s. 25. mutta pysyviä vesistöjä ei ole. Seutu kuuluu Sahelin vyöhykkeeseen. ==Asutus== Kuntaan kuuluu 20 kylää, joista suurin on lähes tuhannen asukkaan Boui. Asukkaat ovat nononkeja, dogoneja ja fulbeja. ==Liikenne, elinkeinot ja palvelut== Tärkein liikenneväylä johtaa Barasta Karguén kautta Moptin ja Gaon väliselle RN16-maantielle Sambéréen. Yleisin liikenneväline ovat hevoskärryt. Sadeaikaan yhteydet ovat heikot.Analyse-diagnostic, s. 30. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, ja maapapu. Niiden ohella viljellään fonioa, seesamia, hibiskusta, maapähkinää, riisiä ja vihanneksia.Analyse-diagnostic, s. 27. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja, keräilyä, pienimuotoista metsästystä sekä tuotetaan puutavaraa ja hiiltäAnalyse-diagnostic, s. 29–31.. Karguéssa on karjatori ja viikoittaiset markkinat, Bimassa ja Kayel Toupéssa puutavaratoritAnalyse-diagnostic, s. 30, 53–54.. Kunnassa toimii viisi alakoulua, lukutaitokeskus ja viisi koraanikoulua. Karguéssa on heikkotasoinen terveyskeskus ja Ouro Guéoussa karjan rokotuspaikka. Vesihuolto käsittää kaivoja ja porakaivoja.Analyse-diagnostic, s. 50–53. ==Matkailu== Kalliorinteiden välissä sijaitsevan Karguén nähtävyyksiä ovat komea moskeija ja maanantain toripäivä. Kunta on Sévarén läheisyydestä huolimatta matkailijoille lähes tuntematon eikä mitään matkailupalveluita ole. Karguén kautta pääsee Kendién ja Borkon dogonikyliin sekä edelleen Bandiagaraan.Analyse-diagnostic, s. 31. ==Lähteet== * ===Viitteet=== Luokka:Bandiagaran piiri Luokka:Malin kunnat
Max Manus (elokuva)

Max Manus on norjalainen elokuva vuodelta 2008. Se kertoo norjalaisesta vastarintaliikkeen taistelija Max Manuksesta. Elokuva palkittiin seitsemällä Amanda-palkinnolla vuonna 2009. == Rooleissa == == Lähteet == == Aiheesta muualla == * Luokka:Norjalaiset elokuvat Luokka:Vuoden 2008 elokuvat Luokka:Toiseen maailmansotaan pohjautuvat elokuvat Luokka:Sotadraamat
Nononket

Nononket ovat etninen ryhmä Nigerjoen sisämaan suistoalueella Malissa. He ovat alkuperältään mandelaisia kieliä puhuneita mandinkoja ja soninkeja, jotka ovat siirtyneet käyttämään äidinkielenään bozokieli jenaamaa. Nononkeja kutsutaan usein markoiksi, mutta Malissa on myös muita ryhmiä, joista käytetään samaa nimitystä. Eräät tutkijat kutsuvat heitä nonoiksi. Ryhmän pääelinkeino on riisin viljely Nigerjoen tulva-alueella. Riisin, hirssin ja durran lisäksi he kasvattavat maapähkinää, maissia, maniokkia, perunaa ja vihanneksia. Nononkejen naapureina asuu kalastajina toimivia bozoja ja karjanhoitoa harjoittavia fulbeja. Uskonnoltaan he ovat muslimeja. ==Lähteet== Luokka:Malin etniset ryhmät
FS Vulcain (M611)

Vulcain (runkonumero M611) on Ranskan laivaston 1986 palvelukseen otettu Vulcain-luokan sukeltajien emäalus (). == Valmistus == Alus tilattiin Lorientista Chantiers de la Perrièreltä, missä köli laskettiin 15. toukokuuta 1985. Se laskettiin vesille 17. tammikuuta 1986 ja otettiin palvelukseen vielä saman vuoden lopulla 11. lokakuuta.Marine Militaire - Vulcain == Palvelus == Alus oli 2014 palveluksessa sijoitettuna Cherbourgiin. == Lähteet == * === Viitteet === Luokka:Vulcain-luokan sukeltajien emäalukset
Kendié

Kendié on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängöllä 41 kilometriä Bandiagarasta pohjoiseen. Kunnassa on 24 400 asukasta (vuonna 2009). Kendién kunta rajoittuu idässä Bandiagaran piirin Borkon, Dogani Bérén, Kendén ja Wadouban, etelässä Sorolyn ja Doucoumbon, lännessä Pignari Banan ja Lowol Guéoun sekä pohjoisessa Douentzan piirin Dangol-Borén kuntiin. Seutu kuuluu Sahelin vyöhykkeeseen. Pysyviä vesistöjä ei juurikaan ole. Kuntaan kuuluu 35 kylää ja 22 pikkukylää. Valtaosa kylistä on dogonien asuttamia, kuudessa kylässä asuu fulbeja. Vallitseva uskonto on islam, mutta lisäksi on kristittyjä ja animisteja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, fonio, lehmänpapu, maapähkinä, maapapu, seesami, teehibiskus ja vihannekset, varsinkin sipulit ja tomaatit. Kotieläimiä ovat naudat, lampaat, vuohet ja aasit. Lisäksi harjoitetaan pienimuotoista kaupankäyntiä. Käsityöammattien merkitys on vähäinen. Kendiéstä on tieyhteys Bandiagaraan. Palveluihin kuuluvat 12 koulua ja terveysasema. ==Lähteet== Luokka:Bandiagaran piiri Luokka:Malin kunnat
Anja Tulenheimo-Takki

Anja Irmeli Tulenheimo-Takki (o.s. Tulenheimo; 8. tammikuuta 1937 Turku – 14. marraskuuta 2019 HelsinkiKuolinilmoitus. Helsingin Sanomat 24.11.2019, s. C 16.) oli suomalainen korkeimman oikeuden jäsen. Hän valmistui lainopin kandidaatiksi vuonna 1961 ja sai varatuomarin arvon vuonna 1964. Tulenheimo- Takki toimi korkeimmassa oikeudessa ensin esittelijänä ja sen jälkeen kansliapäällikkönä. Vuonna 1986 hänet nimitettiin korkeimman oikeuden jäseneksi ja oikeusneuvokseksi. Eläkkeelle hän jäi tästä tehtävästä vuonna 2005. Ennen korkeinta oikeutta Tulenheimo-Takki työskenteli muun muassa asianajotoimistossa, Turun raastuvanoikeuden oikeusneuvosmiehenä sekä Helsingin raastuvanoikeuden siviilinotaarina ja ylimääräisenä oikeusneuvoksena. Hän toimi vankilaoikeuden puheenjohtajana vuosina 1984–1991. Tulenheimo-Takki toimi lukuisissa luottamustehtävissä muun muassa eri lakimiesjärjestöissä. Suomen Lakimiesliiton hallitukseen hän kuului 1973–1974, samoin Korkeimpien oikeuksien tuomareiden yhdistyksen hallitukseen 1986–1991. Lisäksi hän on toiminut Helsingin evankelis-luterilaisen seurakuntayhtymän eri lautakunnissa, kirkon perheasian keskuksen johtokunnassa, kirkkohallituksessa sekä Rikoksentorjuntaneuvoston puheenjohtajana. Anja Tulenheimo-Takin puoliso oli vuodesta 1965 käräjätuomari, oikeustieteen tohtori Tapio Takki (1936–2008), joka laati useita teoksia esineoikeuden alalta. Heillä on kaksi lasta.Laurila–Salo (2003), s. 1115. == Lähteet == == Aiheesta muualla == * Anja Tulenheimo-Takin muistokirjoitus Helsingin Sanomissa Luokka:Korkeimman oikeuden jäsenet Luokka:Vuonna 1937 syntyneet Luokka:Vuonna 2019 kuolleet
Mustasiruetana

Mustasiruetana (Arion ater) on kookas siruetanoihin kuuluva kotilo. Suomessa se on tulokaslaji. == Koko ja ulkonäkö == Nimensä mukaisesti mustasiruetana on yleensä tasaisen pikimusta, mutta satunnaisesti tavataan myös vaaleita, harmaita tai oranssinpunaisia värimuotoja. Tämän vuoksi lajin erottaminen varmuudella punasiruetanasta (Arion rufus) ja espanjansiruetanasta (Arion vulgaris) voi edellyttää genitaalipreparaatin tekemistä. Täysikasvuinen mustasiruetana on varsin kookas, venyneenä 10-15 cm:n pituinen. Iho on yleensä musta ja siinä on selviä pituussuntaisia nystyjä. Nuoret yksilöt ovat päätä ja tuntosarvia lukuun ottamatta vaaleita ja niissä voi olla sivujuovat. Antura on tumma. Hengitysaukko on eläimen oikealla kyljellä kilven etuosassa eli lähellä päätä. Etanan erittämä lima on väritöntä. s. 63 sekä 267-269IdTools Tärkeänä tuntomerkkinä häiritty mustasiruetana huojuttaa ruumistaan sivuttain. == Levinneisyys == Mustasiruetana on eurooppalainen laji, jota tavataan Espanjasta ja Britteinsaarilta Skandinaviaan ja itäiseen Keski-Eurooppaan. Vieraslajina se on levinnyt myös Pohjois-Amerikkaan ja Australian lounaisosiin. Suomessa se esiintyy tulokaslajina Ahvenanmaalla ja mantereella varmoja esiintymiä tunnetaan ainakin Helsingistä, Jyväskylästä sekä PirkkalastaPirkkalassa on mustasiruetanoita Pirkkalainen 24. lokakuuta 2012. == Elinympäristö ja elintavat == Mustasiruetana elää kosteissa lehtometsissä sekä kulttuuriympäristöissä, kuten puistoissa ja puutarhoissa. Etana käyttää ravinnokseen kasveja, sieniä ja jopa eläinten raatoja. Se saattaa olla paikoittain hyötykasvien tuholainen. Häirittynä etana vetäytyy puolipallon puotoon ja huojuttaa ruumistaan voimakkaasti sivusuunnassa. Laji risteytyy lähisukulaistensa kanssa ja niiden tapaan se saattaa tuottaa jopa 400 munaa kesässä. == Lähteet == == Aiheesta muualla == *Laji.fi: Mustasiruetana (Arion ater) *Luonnontieteellinen keskusmuseo *ITIS: Arion ater *University of Michigan, Animal Diversity Web (ADW): Arion ater Luokka:Maakeuhkokotilot
Clifton

Clifton voi tarkoittaa seuraavia: == Paikkoja == * Clifton, kylä Englannin Cumbriassa, jossa vuonna 1745 käytiin Cliftonin taistelu * Clifton, kaupunki Yhdysvalloissa New Jerseyssä * Clifton, kaupunki Yhdysvalloissa Arizonassa * Clifton, Kanadan Niagara Fallsin kaupungin entinen nimi (1856–1881) == Henkilöitä == * Connor Clifton (s. 1995), yhdysvaltalainen jääkiekkoilija * Donald Clifton (1924–2003), yhdysvaltalainen kasvatuspsykologian professori, konsultti ja yritysjohtaja * Mark Clifton (1906–1963), yhdysvaltalainen kirjailija * Scott Clifton (s. 1984), yhdysvaltalainen näyttelijä * Shaw Clifton (1945–2023), pohjoisirlantilainen Pelastusarmeijan kenraali === Kuvitteellisia henkilöitä === * Harold Wilberforce Clifton, englantilainen eversti ja vakooja sarjakuvassa Clifton * Perry Clifton, salapoliisi Wolfgang Ecken nuortenkirjoissa == Muita merkityksiä == * Clifton Sextet, helsinkiläinen rock-yhtye
Punasiruetana

Punasiruetana (Arion rufus) on kookas, siruetanoiden heimoon kuuluva kotilolaji. == Koko ja ulkonäkö == Täysikasvuinen punasiruetana on varsin kookas, täyteen pituuteensa venyneenä 10-15 cm pitkä. Tyypillisimmin se on väriltään kirkkaan oranssinpunainen, mutta myös vaihtelevan harmaita ja jopa mustia värimuotoja esiintyy. Nuoret yksilöt ovat vaaleita pään ja tuntosarvien ollessa kuitenkin tummat ja kilven ollessa juovikas. Hengitysaukko sijaitsee kilven etuosassa eläimen oikealla kyljellä. Ihossa on suuria pitkittäissuuntaisia nystyjä. Antura on väriltään harmaa, kellertävä tai punertava, reunoistaan yleensä punainen, ja eläimen erittämä lima oranssia. Uhattuna eläin vetäytyy puolipallon muotoon. s. 63 sekä 270-271IdTools Värinvaihtelun vuoksi punasiruetanan erottaminen mustasiruetanasta (Arion ater) ja espanjansiruetanasta (Arion vulgaris) on vaikeaa ja varmuuden saaminen saattaa vaatia genitaalipreparaatin tekemistä. Erityisesti espanjansiruetana on myös yleensä oranssi, mutta punasiruetanan sävy on räikeämpi ja puhtaampi. == Levinneisyys == Lajia tavataan Länsi- ja Keski- Euroopassa. Suomessa varmoja esiintymispaikkoja on Helsingissä ja Jyväskylässä. Esiintymiä lienee enemmänkin, mutta määritysvaikeuksien vuoksi riittävän varmuuden saaminen on työlästä. Laji on tulokas, jota on tavattu Suomesta 1960-luvulta alkaen. Tunnetuin esiintymä on Helsingin Pikku- Huopalahdessa. == Elinympäristö ja elintavat == Suomessa punasiruetana on lähes täysin kasvihuoneissa elävä laji, mutta se tulee toimeen myös niiden ulkopuolella. Keski-Euroopassa ja Ruotsissa tyypillisiä elinympäristöjä ovat erilaiset lehtimetsät ja kulttuuriympäristöt. Suomessa laji ei aiheuta massaesiintymiä, eikä sitä voi pitää tuholaisena. Etanan ravintoa ovat kasvit, mutta myös sienet, ulosteet ja jopa eläinten raadot. Sukulaistensa tapaan yksi yksilö voinee tuottaa kesässä jopa 400 munaa. == Lähteet == == Aiheesta muualla == * Luonnontieteellinen keskusmuseo Luokka:Maakeuhkokotilot
Emmanuel Mudiay

Emmanuel Mudiay (s. 5. maaliskuuta 1996 Kinshasa, Zaire) on kinshasankongolainen koripalloilija, pelipaikaltaan pelintekijä. Hän pelasi kaudella 2014–2015 Kiinan CBA-liigan Guangdong Southern Tigersissa. Kauden 2015–2016 alussa hän siirtyi NBA-liigaan Denver Nuggetsiin. Pelattuaan kaksi ja puoli kautta Denverissä hän siirtyi helmikuussa 2018 New York Knicksiin. Kesällä 2019 hän teki sopimuksen Utah Jazzin kanssa. Vuonna 2001 pakolaisena kotimaastaan Yhdysvaltoihin perheensä kanssa muuttanut Mudiay aikoi alun perin pelata yliopistokoripalloa SMU:n joukkueessa. Hän päätti kuitenkin siirtyä vuodeksi ulkomaille ammattilaiseksi, ja allekirjoitti yksivuotisen, 1,2 miljoonan dollarin sopimuksen kiinalaisseura Guangdong Southern Tigersin kanssa. == Lähteet == == Aiheesta muualla == Luokka:Kinshasankongolaiset koripalloilijat Luokka:Vuonna 1996 syntyneet Luokka:Elävät henkilöt
Guajakoli

Guajakoli eli o-metoksifenoli (C7H8O2) on fenoleihin kuuluva orgaaninen yhdiste. Sitä tavataan luonnossa useiden kasvien eteerisissä öljyissä ja se on komponenttina useiden ruokien ja juomien aromeissa. Yhdistettä käytetään valmistettaessa muun muassa aromeja ja lääkeaineita.Helmut Fiege, Heinz-Werner Voges, Toshikazu Hamamoto, Sumio Umemura, Tadao Iwata, Hisaya Miki, Yasuhiro Fujita, Hans-Josef Buysch, Dorothea Garbe& Wilfried Paulus: Phenol Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 14.11.2014 Yhdistettä esiintyy myös kukkien tuoksuissa ja semiokemikaalina eliöiden viestinnässä. Guajakoli on p- ja m-metoksifenolien isomeeri. == Ominaisuudet == Huoneenlämpötilassa guajakoli on vaaleankellertävää kiteistä ainetta. Mikäli kiteet sulatetaan, yhdiste ei kiteydy jäähdytettäessä alle sen sulamispisteen vaan pysyy nestemäisenä. Guajakoli on puhtaaseen veteen niukkaliukoista ja liukenee paremmin emäksisiin liuoksiin ja orgaanisiin liuottimiin kuten etanoliin ja dietyylieetteriin. == Valmistus ja käyttö == Guajakolia voidaan valmistaa metyloimalla katekolia metyylihalidien tai dimetyylisulfaatin avulla, hapettamalla ligniiniä elohopeaoksidin avulla, pelkistämällä asetovanillonia sinkkikloridin avulla ja hydrolysoimalla o-anisidiinin diatsoniumsuolaa.David B. Paul & Robert H. Dobberstein: Expectorants, Antitussives, and Related Agents, Kirk-Othmer Encyclopedia of Chemical Technology, John Wiley & Sons, New York, 2000. Viitattu 14.11.2014Karl-Georg Fahlbusch, Franz-Josef Hammerschmidt, Johannes Panten, Wilhelm Pickenhagen, Dietmar Schatkowski, Kurt Bauer, Dorothea Garbe & Horst Surburg: Flavors and Fragrances, Ullmann's Encyclopedia of Industrial Chemistry, John Wiley & Sons, New York, 2003. Viitattu 14.11.2014 Guajakolia käytetään valmistettaessa hajusteina ja aromiaineina käytettäviä yhdisteitä, kuten isoeugenolia ja vanilliinia. Vanilliinia muodostuu, kun guojakolin ja glyoksyylihapon muodostama additiotuote hapetetaan ja dekarboksyloidaan. Guajakolia voidaan käyttää yskänlääkkeissä limaa irrottavana aineena, mutta sen huonoja puolia ovat huono vesiliukoisuus ja kitkerä maku. Tämän vuoksi guajakolista voidaan valmistaa muita tähän tarkoitukseen käytettäviä yhdisteitä kuten guaifenesiinia ja guasetisaalia. Guajakolia voidaan käyttää myös vahojen ja öljyjen hapettumista estävänä aineena. == Lähteet == == Aiheesta muualla == *Human Metabolome Database (HMDB): Guaiacol *Kyoto Encyclopedia of Genes and Genomes (KEGG): Guaiacol *ChemBlink: Guaiacol *Liber Herbarum: Luettelo guajakolia sisältävistä kasveista *Dr. Duke's Phytochemical and Ethnobotanical Databases: Guaiacol *Pherobase: Floral Compound - guaiacol *Pherobase: Semiochemical - guaiacol Luokka:Fenolit
Bertin

Bertin on muun muassa seuraavien henkilöiden sukunimi: * Giorgio Bertin (s. 1946), italialainen katolinen piispa * Jean Bertin (1917–1975), ranskalainen lentokoneinsinööri ja ilmailija * Louis-Émile Bertin (1840–1924), ranskalainen laivanrakennusinsinööri * Rose Bertin (1747–1813), ranskalainen pukusuunnittelija, Marie Antoinetten hovihankkija * Théodore Pierre Bertin (1751–1819), ranskalainen pikakirjoittaja ja kääntäjä
Keita (täsmennyssivu)

Keita, Keïta tai Kéita voi tarkoittaa seuraavia: ; paikkoja: * Keita, kaupunki Keitan departementissa Nigerissä * Keita, Nigerin departementti ;henkilöitä: * Alhassane Keita (s. 1983), guinealainen jalkapalloilija * Aoua Kéita (1912–1980), malilainen naisasianainen ja poliitikko * Daba Modibo Keïta (s. 1981), malilainen taekwondon maailmanmestari * Facinet Keita (s. 1984), guinealainen judoka * Fily Keita, ranskalainen näyttelijä ja laulaja * Ibrahim Boubacar Keïta (1945–2022), Malin presidentti 2013–2020 * Karim Keïta (s. 1979), malilainen poliitikko ja liikemies * Kissi Kaba Keïta (1800-luvulla), guinealainen kissisoturi ja -päällikkö * Mamadou Madeira Keita (1917–1997), malilainen poliitikko ja ministeri * Mamani Keïta (s. 1965), malilainen laulaja * Modibo Keïta (1917–1977), Malin presidentti 1960–1968 * Mobido Keïta (1942–2021), Malin pääministeri 2002 ja 2015–2017 * Modibo Keïta (s. 1955), malilainen taloustieteilijä ja ministeri * Naby Keïta (s. 1995), guinealainen jalkapalloilija * Naman Keïta (s. 1978), ranskalainen aitajuoksija * Salif Keïta (s. 1949), malilainen afropop-laulaja ja lauluntekijä * Seydou Keita (s. 1980), malilainen jalkapalloilija * Sundiata Keïta (k. 1255), Malin kuningaskunnan perustaja Luokka:Luettelot henkilöistä sukunimen mukaan
Matthews

Matthews voi tarkoittaa seuraavia: * Matthews, suomalainen 1967–1974 toiminut rock-yhtye * Matthews, sukunimenä: ** Al Matthews (1942–2018), yhdysvaltalainen näyttelijä ** Artie Matthews (1888–1958), yhdysvaltalainen säveltäjä, ragtime- ja blues-pianisti ** Auston Matthews (s. 1997), yhdysvaltalainen jääkiekkoilija ** Clay Matthews (s. 1986), yhdysvaltalainen amerikkalaisen jalkapallon pelaaja ** Darren Matthews, William Regal (s. 1968), englantilainen showpainija ** Dave Matthews (s. 1956), eteläafrikkalais-yhdysvaltalainen laulaja ja kitaristi, Dave Matthews Bandin perustaja ** Denis Matthews (1919–1988), brittiläinen pianisti, pianopedagogi, musiikintutkija ja musiikkikirjailija ** Denise Matthews, Vanity (1959–2016), kanadalainen laulaja ja näyttelijä ** Francis Matthews (s. 1927), brittiläinen näyttelijä ** Iain Matthews (s. 1946), englantilainen muusikko ja lauluntekijä ** Kenneth Matthews (1934–2019), brittiläinen kilpakävelijä ** Lisa Matthews (s. 1969), yhdysvaltalainen valokuvamalli ja näyttelijä ** Marjorie Matthews (1916–1986), yhdysvaltalainen Yhdistyneen metodistikirkon piispa ** Michael Matthews (s. 1990), australialainen maantiepyöräilijä ** Peter Matthews (s. 1989), jamaikalainen pikajuoksija ** Rishard Matthews (s. 1989), yhdysvaltalainen amerikkalaisen jalkapallon pelaaja ** Rodney Matthews (s. 1945), englantilainen fantasiataiteilija ja kuvittaja ** Ron Matthews, brittiläinen kitaristi ja rumpali, Iron Maiden -yhtyeen jäsen ** Sharon Matthews, kanadalainen näyttelijä ** Stanley Matthews (1915–2000), englantilainen jalkapalloilija ** Vincent Matthews (s. 1947), yhdysvaltalainen pikajuoksija ja olympiavoittaja
Vain yksi jäi. Miten meistä tuli ainoa ihmislaji

Vain yksi jäi. Miten meistä tuli ainoa ihmislaji on brittiläisen antropologin Chris Stringerin vuonna 2014 suomeksi ilmestynyt tietokirja ihmisen evoluutiosta. Kirjan on kustantanut Gaudeamus ja sen on suomentanut Jorma Keskitalo englanninkielisestä alkuteoksesta Lone Survivors: How we Came to Be the Only Humans on Earth (2012). Alun perin teos julkaistiin vuonna 2011 nimellä The Origin of Our Species. ==Lähteet== ==Aiheesta muualla== * Luokka:Kirjat ihmisen evoluutiosta Luokka:Vuoden 2014 kirjat Luokka:Brittiläiset tietokirjat
José Chamot

José Antonio Chamot (s. 17. toukokuuta 1969 Concepción del Uruguay, Argentiina) on argentiinalainen entinen jalkapalloilija, pelipaikaltaan vasen laitapuolustaja.José Chamot National Football Teams -sivustolla Chamot pelasi urallaan pääsarjatasolla argentiinalaisessa Rosario Centralissa, italialaisissa Pisassa, Foggiassa, Laziossa ja Milanissa sekä espanjalaisessa Atlético Madridissa. Hän voitti Italian cupin Laziossa kaudella 1997–1998 ja Milanissa kaudella 2002–2003. Argentiinan maajoukkueessa Chamot pelasi 43 A-maaottelua ja teki kaksi maalia vuosina 1993–2002. Hän oli mukana MM- kisoissa 1998, jolloin hän pelasi kolme ottelua avauskokoonpanossa ja tuli kerran vaihtopelaajana kentälle, ja 2002, jolloin hän pelasi yhden ottelun kokonaan. Chamot on myös olympiahopeamitalisti Atlantasta 1996. == Lähteet == Luokka:Argentiinalaiset jalkapalloilijat Luokka:Argentiinalaiset olympiamitalistit Luokka:Vuonna 1969 syntyneet Luokka:Elävät henkilöt
Morales

Morales on muun muassa seuraavien henkilöiden sukunimi: * Adelaida García Morales (1945–2014), espanjalainen kirjailija * Andrés Henestrosa Morales (1906–2008), meksikolainen kirjailija, runoilija ja historiantutkija * Bianca Morales (s. 1966), suomalainen jazz- ja poplaulaja * Constantino Barrera Morales (s. 1963), elsalvadorilainen katolinen piispa * Cristóbal de Morales (n. 1500–1443), espanjalainen säveltäjä * Érik Morales (s. 1976), meksikolainen nyrkkeilijä * Evo Morales (s. 1959), Bolivian ent. presidentti * Fabio de Jesús Morales Grisales (s. 1934), kolumbialainen katolinen piispa * Francisco Morales Bermúdez (1921–2022), perulainen kenraali, Perun presidentti 1975–1980 * Héctor Luis Morales Sánchez (s. 1954), meksikolainen katolinen piispa * Hugo Morales (s. 1974), argentiinalainen jalkapalloilija * Jimmy Morales (s. 1969), Guatemalan ent. presidentti * José Adolfo Mojica Morales (1936–2012), elsalvadorilainen katolinen piispa * José Luis Morales (s. 1987), espanjalainen jalkapalloilija * Luis de Morales (1509–1586), espanjalainen taidemaalari * Luis Morales Reyes (1936–2024), meksikolainen katolinen arkkipiispa * Olallo Morales (1874–1957), espanjalais-ruotsalainen säveltäjä, pianisti, musiikkipedagogi ja kapellimestari * Pedro Morales (s. 1985), chileläinen jalkapalloilija * Pedro Saúl Morales (1959–2021), kolumbialainen kilpapyöräilijä * Rafael Morales Duque (1929–2021), kolumbialainen fransiskaani * Ramón Ovidio Pérez Morales (s. 1932), venezuelalainen katolinen arkkipiispa * Ramón Villeda Morales (1909–1971), Hondurasin presidentti 1957–1963 * Remigio Morales Bermúdez (1836–1894), Perun presidentti 1890–1894 * Tomás Osvaldo González Morales (1935–2022), chileläinen katolinen piispa. == Kuvitteellisia henkilöitä == * Miles Morales, Hämähäkkimies-sarjakuvien ja animaatioiden henkilö
Henri Ghéon

Henri Ghéon (oik. Henri Vangeon, 15. maaliskuuta 1875 Bray-sur-Seine – 13. kesäkuuta 1944 Pariisi) oli ranskalainen kirjailija, runoilija, näytelmäkirjailija ja kriitikko. Koulutukseltaan hän oli lääkäri. Hartaan katolisen äidin poika Henri Ghéon hylkäsi oman uskonsa lukioiässä ja korvasi sen puolipakanallisella uskolla kauneuteen ja taiteisiin. Kirjallisuuden lisäksi Gheón harrasti musiikkia ja maalaamista. Vuonna 1893 Ghéon muutti Pariisiin opiskelemaan lääketiedettä. Samoihin aikoihin hän alkoi kirjoittaa runoja ystäviensä Francis Jammes’in ja Stéphane Mallarmén innoittamana. Vuonna 1887 hän tapasi André Giden, josta tuli hänen mentorinsa ja seksuaalinen seikkailukumppani pariksikymmeneksi vuodeksi.White, Edmund: Arts and Letters, sivu 70. Cleis Press 2006. Viitattu 14.11.2014. Ghėonin luonnostelema homoseksuaalisuutta puolustava teksti La Vie secrète de Guillaume Arnoult oli innoituksena Giden romaaniin Corydon (1920). Vuonna 1909 Ghéon ja Gide olivat mukana perustamassa kirjallisuuslehteä Nouvelle Revue Française. Ensimmäisessä maailmansodassa Ghéon palveli sotilaslääkärinä ja löysi uudelleen katolisen uskonsa. Sodan jälkeen hän perusti amatööriteatteriryhmän Compagnons de Notre Dame, jolle hän kirjoitti noin 60 näytelmää, yleensä pohjautuen raamatunkertomuksiin ja keskiaikaisiin mysteerinäytelmiin. Ryhmä kiersi esiintymässä Euroopan ranskankielisissä maissa, ja Ghéon sai tästä hyvästä Ranskan akatemian palkinnon. Hän kirjoitti myös uskonnollisia runoja, pyhimyselämäkertoja ja romaaneja. Niistä merkittävin on kolmiosainen Les Jeux de l’enfer et du ciel, joka kertoo Arsin kirkkoherrasta Jean Vianneystä.Berti, Isä Paolo: Pyhä Jean Marie Vianney, pappi, Arsin kirkkoherra , Pyhän Olavin Seurakunta. Viitattu 14.11.2014. Ghéon kuoli syöpään pariisilaisessa sairaalassa viikon päästä liittoutuneiden Normandien maihinnoususta ja viimeiseksi jääneen näytelmänsä Saint Gilles kantaesityksestä. Vuonna 2008 kirjailija ja filosofi Fabrice Hadjadj arvioi Catherine Boschian-Campanerin kirjoittamaa Ghéonin elämäkertaa Le Figaro -sanomalehdessä. Hän rinnasti Ghéonin tyyliä romaanikirjailijana Charles Dickensiin ja piti hänen näytelmiään Jean Anouilhin ja Jean Giraudoux’n teosten veroisina. ==Lähteet== ==Kirjallisuutta== *Boschian-Campaner, Catherine: Henri Ghéon, camarade de Gide: Biographie d'un homme de désirs, Presses de la Renaissance, 2008. Luokka:Ranskalaiset näytelmäkirjailijat Luokka:Ranskalaiset kirjailijat Luokka:Ranskalaiset runoilijat Luokka:Vuonna 1875 syntyneet Luokka:Vuonna 1944 kuolleet
Now That’s What I Call Music! 89

Now That’s What I Call Music! 89 tai Now! 89 on kahden levyn kokoelma-albumi, joka ilmestyi Isossa-Britanniassa 21. marraskuuta 2014. Se on Now!-sarjan 89:s osa, joka on saatavilla sekä levyllisenä että digitaalisesti ladattavana. "Now! 89" sisältää yhdeksän kappaletta, jotka ovat saavuttaneet Britannian singlelistan ensimmäisen sijan ja ne ovat: "All About That Bass", "Bang Bang", "Am I Wrong", "Rude", "Crazy Stupid Love", "Blame", "Changing", "Prayer in C" ja "Lovers on the Sun". Kappaleen Bump n' Grind alkuperäinen singleversio R. Kellyltä esiintyi edellisen kerran levyllä Now 30. == Kappaleet == === CD 1 === # Meghan Trainor: # Olly Murs: # Jessie J, Ariana Grande & Nicki Minaj: # Nico & Vinz: # Magic!: # Sam Smith: # Tom Odell: # TBC: # Ed Sheeran: # George Ezra: # The Script: # OneRepublic: # Maroon 5: # Hozier: # Charli XCX: # One Direction: # The Vamps: # 5 Seconds of Summer: # G.R.L.: # Katy Perry: # Cheryl: # Ella Henderson: # The Veronicas: === CD 2 === # Calvin Harris: # Sigma: # Lilly Wood & Robin Schulz: # Clean Bandit & Jess Glynne: # Jeremih: # David Guetta: # Waze & Odyssey vs. R. Kelly: # Ariana Grande: # Nicole Scherzinger: # Pitbull: # Wankelmut & Emma Louise: # ZHU: # Duke Dumont: # Parra for Cuva: # Fuse ODG: # Ten Walls: # Kiesza: # The Magician: # Melissa Steel: # Professor Green: # Iggy Azalea: # Nicki Minaj: == Lähteet == Luokka:Vuoden 2014 kokoelma-albumit Luokka:Now That's What I Call Music! -albumit
Viipurin kaupungintalo

Viipurin kaupungintalo (myös Viipurin raatihuone) sijaitsi Viipurin keskustassa Raatihuoneentorin laidalla. Se valmistui kaupungin uudeksi raatihuoneeksi vuonna 1797, korvaten 1600-luvulla rakennetun Vanhan raatihuoneen. Kaupungintalon julkisivua muutettiin 1860-luvulla olennaisesti arkkitehti Johann Johanssonin piirustusten mukaan. Vuosina 1898 ja 1923 järjestettiin arkkitehtikilpailut uudesta kaupungintalosta, jota ei kuitenkaan koskaan rakennettu.Kaupungintaloista järjestetyt arkkitehtuurikilpailut Arkkitehtuurimuseo. Viitattu 14.11.2014. Sen sijaan 1934 toteutettiin sisätiloihin Uno Ullbergin suunnittelema peruskorjaus. Remontin yhteydessä viereisen Viipurin Seurahuoneen tiloja otettiin kaupungintalon käyttöönLN19 - Tontti 116 (kuvatekstit) VirtuaaliViipuri 1939. Viitattu 14.11.2014. ja pääsisäänkäynti siirrettiin Kaarle Knuutinpojankadulta Linnankadun puolelle.Viipurin raatihuone Museoviraston kuvakokoelmat. Viitattu 14.11.2014. Kaupungintalo vaurioitui pahoin talvisodan pommituksissa 1940. Rakennusta entisöitiin 1960-luvun alussa ja vuonna 1962 sen tiloissa avattiin edelleen toiminnassa oleva elokuvateatteri "Palatsi" (ven. Палас).Киноцентр Выборг Палас Путеводитель по России. Viitattu 14.11.2014. == Lähteet == Luokka:Viipurin rakennukset ja rakennelmat Luokka:Suomen kaupungintalot Luokka:Viipurin entiset rakennukset ja rakennelmat
Motion (Calvin Harrisin albumi)

Motion on skotlantilaisen DJ-tuottaja Calvin Harrisin neljäs studioalbumi. Sen julkaisivat Fly Eye Records sekä Columbia Records 31. lokakuuta 2014. == Kappaleet == == Singlet == # "Under Control" (10/2013) # "Summer" (03/2014) # "Blame" (09/2014) # "Outside" (10/2014) # "Pray To God" (03/2015) == Arvostelut == * Metacritic: 57/100Metacritic: Motion by Calvin Harris * Allmusic: Allmusic review * The Guardian: The Guardian: Calvin Harris: Motion review – bombast as usual == Lähteet == Luokka:Vuoden 2014 albumit Luokka:Calvin Harrisin albumit
Sergio Berti

Sergio Ángel Berti PizzaniSergio Berti Footballdatabase.eu-sivustolla (s. 17. helmikuuta 1969 Villa Constitución, Argentiina) on argentiinalainen entinen jalkapalloilija, pelipaikaltaan keskikenttäpelaaja.Sergio Berti National Football Teams -sivustolla Berti pelasi pääsarjatasolla argentiinalaisissa Boca Juniorsissa ja River Platessa, italialaisessa Parmassa, espanjalaisessa Real Zaragozassa, meksikolaisessa Américassa ja ecuadorilaisessa Barcelonassa. Argentiinan A-maajoukkueessa Berti pelasi 23 ottelua ja teki kaksi maalia vuosina 1991–1998. == Lähteet == Luokka:Argentiinalaiset jalkapalloilijat Luokka:Vuonna 1969 syntyneet Luokka:Elävät henkilöt